《郝琰公墓下作》
明代·曹臣

郝之玺，今已矣。
忆年弃我已三年，一棺裹骨黄泉里。
我欲呼年年不起，惨柏悲松声聃耳。
几茎瘦草不成丛，是我频来泪浇死。
亡者不生，生者必亡。
前后差期，鬼路茫茫。
譬如作客，指此为乡。
客倦归来，晚聚一堂。
年如有约年莫忘，我谨待年蝴蝶床。

作者简介：明徽州府歙县人，字荩之。尝取前人问答隽语，上起汉魏，下逮明人，分类编辑，仿《世说新语》，名《舌华录》。